Behaal groter wins met die regte bul | Landbou
Behaal groter wins met die regte bul
'n Tweejarige bul op sy eie tussen 30 twee­jarige verse. foto's: John Boulle
Die regte bulkeuse speel 'n enorme rol in die winsgewendheid van 'n vleisbeeskudde. Met meer as veertig jaar ervaring in die veebedryf het mnr. John Boulle, tans nuwe nasionale tegniese raadgewer vir die vleis- en melkbeesbedryf by Taurus Evolution, al die land en sy beeskuddes deurkruis. Sy aanbevelings oor die korrekte keuse is nie gemik op 'n spesifieke ras nie. "Boere moet besef geen ras of bul is perfek nie."
'n Bul moet eerstens soos 'n bul lyk, gespierd en gebalanseerd met goeie kloue en bene, met sy testikels bo sy hakke en 'n dokument wat bewys wat jy sien.
Kopers moet ook nie net hul bulseleksie op papier grond nie – gaan kyk vooraf na die bul. "Jy gaan 90% van die kere teleurgesteld wees as jy nie vooraf gaan kyk nie. Gaan kyk eerder na bulle wat vir jou goed lyk, as om te luister na iemand wat vir jou aanbevelings maak, want jy gaan 'n fout maak."